laion/Wikipedia-Exotic huggingface dataset:
ניל רובינסון

ניל רובינסון (באנגלית: Neil Robinson‏; 20 באפריל 1957 – 24 בנובמבר 2022) היה כדורגלן אנגלי ששיחק בעמדות מגן וקשר. רובינסון נולד בוולטון (אנ') ליברפול, אנגליה. הצעיר מבין שבעת ילדיהם של ג'יימס ואתל. כשהיה בין שנתיים, אביו נפגע בתאונת עבודה שהותירה אותו משותק מהצוואר ומטה. בגיל חמש, עבר עם משפחתו להתגורר בצ'שייר. בשנת 1971 עבר עם משפחתו להתגורר בליברפול. בשנת 1972, בגיל 15, עזב את ספסל הלימודים. בין השנים 1976–1979 היה שחקן קבוצת אברטון והשתתף במסגרתה ב-21 משחקים. בשנת 1979 עבר לשחק בקבוצת סוונסי סיטי. עם קבוצה זו, זכה פעמיים בגביע הוולשי (אנ')‏ בשנים 1981 ו-1982. בשנת 1984, עבר לשחק בקבוצת גרימסבי טאון וזכה בה בתואר שחקן המועדון של השנה. ביולי 1988 עבר לשחק בקבוצת דרגלינטון (אנ') בה שיחק עד לשנת 1990. לאחר פרישתו מהכדורגל, החל לעבוד בענף המחשבים. בגיל 13, בשנת 1970, אימץ רובינסון אורח חיים צמחוני לאחר שצפה בסרט דוקומנטרי בו שבט באמזונאס שיסף גרונה של פרה כאקט פולחני. בגיל 23, בשנת 1980, אימץ אורח חיים טבעוני והיה בכך לשחקן הכדורגל המקצועני הטבעוני הראשון בעולם. רובינסון השתתף באירועים שונים לקידום אורח חיים טבעוני. רובינסון נפטר ב-24 בנובמבר 2022. בנו הוא שחקן הכדורגל ניל דייוויד רובינסון (אנ'). אתר האינטרנט הרשמי של ניל רובינסון (באנגלית) ניל רובינסון, ברשת החברתית פייסבוק ניל רובינסון, באתר Transfermarkt ניל רובינסון, באתר FootballDatabase.eu Neil Robinson, evertonfc On the ball, Neil Robinson talks about what it's like to be a vegan professional footballer, The Vegan Summer 1985, Page 15 Neil Robinson, about, neilrobinsonvegan.com SWANSEA CITY TOP-FLIGHT JACKS NEIL ROBINSON, swanseacity.com, 7 Sep 2015,
פונדק ג'מייקה (סדרת טלוויזיה, 2014)

פונדק ג'מייקה (באנגלית: Jamaica Inn) היא מיני-סדרת דרמה בריטית בת שלושה חלקים ששודרה לראשונה בערוץ BBC One בין 21 ל-23 באפריל 2014. את התסריט כתבה אמה פרוסט, והוא מבוסס על הרומן הגותי "פונדק ג'מייקה" מאת דפנה דה מוריאה. "פונדק ג'מייקה" מתרחש בשנת 1821. הוא מספר את קורותיה של מרי ילן (ג'סיקה בראון פינדלי) שאחרי מות אמה עברה לגור עם דודתה פיישנס (ג'ואנה וולי) ובעלה. כשהיא מגיעה לפונדק ג'מייקה, ביתם שבקורנוול, מרי מגלה שדודתה נמצאת תחת השפעתו של בעלה ג'וס מרלין (שון האריס). מרי מגלה שבפונדק אין אורחים והוא משמש ל"סחר חופשי" שמנהל ג'וס. היא נמשכת אל אחיו הצעיר של ג'וס, ג'ם מרלי (מתיו מקנולטי), שהוא גנב פשוט. מרי פוגשת את פרנסיס דייווי (בן דניאלס), כומר הקהילה, ואת אחותו האנה (שירלי הנדרסון). ג'סיקה בראון פינדלי – מרי ילן מתיו מקנולטי – ג'ם מרלין שון האריס – ג'וס מרלין ג'ואן וולי – פיישנס מרלין שירלי הנדרסון – האנה דייווי בן דניאלס – פרנסיס דייווי אנדרו סקרבורו – השופט באסט דני מילר – ויליאם סקרלט ארצ'ר – בת' אנדי גיליס – קייקי דייוויד בק – תאום ראשון דניאל בק – תאום שני צילומי הסדרה החלו בספטמבר 2013 והם נערכו בקורנוול, יורקשייר וקאמבריה (קירקבי לונסדייל). בתחילה הוחלט שהסדרה תצולם בצפון אירלנד. אחר כך התקבל מימון מחברת Screen Yorkshire. המיני-סדרה הוזמנה על ידי בן סטיבנסון ודני כהן מה-BBC. מדיה וקבצים בנושא פונדק ג'מייקה בוויקישיתוף אתר האינטרנט הרשמי של פונדק ג'מייקה (באנגלית) "פונדק ג'מייקה", במסד הנתונים הקולנועיים IMDb (באנגלית) "פונדק ג'מייקה", באתר Rotten Tomatoes (באנגלית) "פונדק ג'מייקה", במסד הנתונים הקולנועיים KinoPoisk (ברוסית) "פונדק ג'מייקה" באתר BBC Programmes "BBC One announces cast for Jamaica Inn". BBC. 30 בספטמבר 2013. נבדק ב-21 באוקטובר 2013. {{cite web}}: (עזרה) Jeffery, Morgan (30 בספטמבר 2013). "'Downton' star Jessica Brown Findlay to lead 'Jamaica Inn' for BBC One". Digital Spy. נבדק ב-21 באוקטובר 2013. {{cite news}}: (עזרה) BBC adaptation of 'Jamaica Inn' filmed in Northern Ireland, The Telegraph, 13 February 2013
אלסי שריגלי

אלסי שריגלי (באנגלית: Elsie Beatrice Shrigley;‏ 30 באוקטובר 1899 - 13 במאי 1978), נולדה בשם אלסי סאלינג (Elsie Salling) וידועה גם בשם סאלי שריגלי (Sally Shrigley) הייתה פעילה טבעונית אנגלייה, מייסדת האגודה הטבעונית ונשיאתה השישית. שריגלי נולדה בלונדון להורים סקנדינבים, קרל והילדה סאלינג, ודיברה דנית באופן שוטף. מאוחר יותר, עברה המשפחה להתגורר בהמפסטד. בין השנים 1932–1939, עסקה בהוראת פסנתר. בשנת 1939 התחתנה עם רופא השיניים וולטר שריגלי (Walter Shrigley). במלחמת העולם השנייה, התנדבה בשירותי הכבאות. שריגלי הייתה פעילה באגודה הצמחונית (אנ'), אולם לאחר שהאגודה סרבה לאפשר לחבריה הטבעונים לפתוח שלוחה להסברה טבעונית ולהשתמש במגזין האגודה כבמה להסברה טבעונית, החליטו מספר חברים לעזוב את האגודה הצמחונית על מנת לפתוח אגודה חדשה לקידום טבעונות. בנובמבר 1944, האגודה הטבעונית נוסדה על ידי דונלד ווטסון, אליס שריגלי וארבעה חברים נוספים. בשנת 1947, פרסמה שריגלי במגזין האגודה הטבעונית 'חדשות הטבעונות' רשימת מוצרים טבעונים. רשימה זו היא ככל הנראה רשימת המוצרים הטבעונים הראשונה בהיסטוריה. בשנות הששים נבחרה לכהן כנשיאת האגודה הטבעונית. בין השנים 1940–1958, פעלה בארגונים נופסים דוגמת East Surrey Vegetarian Society ו-London Vegetarian Society. IN SEARCH OF SALLY – THE LESSER KNOWN FOUNDER OF THE VEGAN SOCIETY WITH DONALD WATSON, veggievision.tv
פונדק ג'מייקה (פירושונים)

האם התכוונתם ל... פונדק ג'מייקה (אנ') – פונדק בבודמין מור שבקורנוול באנגליה פונדק ג'מייקה (רומן) – רומן גותי מאת דפנה דה מוריאה שעלילתו מתרחשת בפונדק ג'מייקה וסביבתו פונדק ג'מייקה (סרט) – סרט קולנוע משנת 1939, עיבוד של אלפרד היצ'קוק לרומן של דה מוריה פונדק ג'מייקה (סדרת טלוויזיה, 1983) – סדרת טלוויזיה בריטית משנת 1983 פונדק ג'מייקה (סדרת טלוויזיה, 2014) – עיבוד לרומן של ערוץ BBC One משנת 2014 "Jamaica Inn" – שיר של טורי איימוס מאלבומה "The Beekeeper"
פיג'ו סוג 31

פיג'ו סוג 31 (בצרפתית: Peugeot Type 31) היא מכונית קטנה ופתוחה, (קבריולה) מסוג "Runabout (car)" (אנ'), 3 מושבים, מתוצרת יצרנית הרכב הצרפתית פיג'ו אשר יוצרה בין השנים 1900–1902. יוצרו 7 יחידות בלבד. 3 מושבים (2 נוסעים + נהג) מנוע קדמי הנעה אחורית מוט היגוי - מימין 4 גלגלים סימטריים "פיג'ו סוג 31", שנת 1900 "פיג'ו סוג 31" פיג'ו פיג'ו סוג 1 פיג'ו סוג 10 פיג'ו סוג 15 פיג'ו סוג 27 פיג'ו סוג 33 פיג'ו סוג 48 (אנ') פיג'ו סוג 1525 פיג'ו סוג 156 מדיה וקבצים בנושא פיג'ו סוג 31 בוויקישיתוף Wolfgang Schmarbeck: Alle Peugeot Automobile 1890–1990. Motorbuch-Verlag. Stuttgart 1990. ISBN 3-613-01351-7 "פיג'ו סוג 31" louwmanmuseum.nl/en/Ontdekken/Ontdek-de-collectie/peugeot-type-31-5-hp-duc "פיג'ו סוג 31" - תמונה deviantart.com/compaan-art/art/1900-Peugeot-Type-31-8-HP
מישל בלאווה

מישל בלאווה (בצרפתית: Michel Blavet;‏ 13 במרץ 1700 – 28 באוקטובר 1768) היה וירטואוז חליל צרפתי. בלאווה נולד בבזאנסון, צרפת. אף כי למד בכוחות עצמו לנגן כמעט בכל כלי נגינה, הוא התמחה בחליל, שאותו החזיק בכיוון שמאל, בניגוד לכיוון המקובל על רוב החלילנים כיום, ובבסון. בלאווה נודע בניקיון ובכיוון המושלם של נגינתו, גם כשניגן בסולמות קשים, ובצליל היפה במיוחד שהפיק. כאשר מלאו לו ארבעים, היה בלאווה החלילן הראשי הן בהרכב המוזיקלי של לואי ה-15, ה"מוזיק דה רואה", והן בתזמורת האופרה של פריז. בלאווה דחה הזמנה לחצרו של פרידריך הגדול (משרה שקוונץ קיבל בסופו של דבר, אחרי הצעת תוספת משמעותית לשכר). בלאווה כתב בעיקר לחליל, יצירותיו ששרדו כוללות קונצרט ושלושה כרכים של סונאטות. כל יצירותיו כתובות בסולמות הקלים ביותר, הואיל וייעד אותן לנגינת חובבים. מדיה וקבצים בנושא מישל בלאווה בוויקישיתוף מישל בלאווה, באתר ספוטיפיי מישל בלאווה, באתר AllMusic (באנגלית) מישל בלאווה, באתר MusicBrainz (באנגלית) מישל בלאווה, באתר Discogs (באנגלית)
יובל בן דב

יובל בן דב (נולד ב-4 באוגוסט 1973) הוא קצין צה"ל במילואים בדרגת אלוף-משנה. בתפקידו האחרון בשירות סדיר הוא שימש כמפקד מרכז האש בפיקוד דרום ולפני כן מפקד בית הספר לתותחנות שדה. בן דב גדל בגבעתיים, למד בתיכון שמעון בן צבי, עסק בהתנדבות וכיהן כנשיא ארצי של ארגון הנוער "נוער לנוער". עם גיוסו לצה"ל בשנת 1991 שובץ בן דב בחיל התותחנים ושירת בגדוד 411 "קרן". הוא יצא לקורס קציני חת"ם ועם סיומו שב לגדוד. בשנת 1996, בעת מבצע ענבי זעם פיקד על סוללה בגדוד 55. בן דב מונה ב-2005 למפקד גדוד "רשף", הוא הודח מתפקידו בתחילת 2006 בעקבות תאונת אימונים בה נהרג חייל מהגדוד. ב-2007 מונה למפקד גדוד "דרקון". בספטמבר 2008 הוא היה מפקד גדוד דרקון בעת ש-17 מחיילי הגדוד נפגעו בפיגוע דריסה בירושלים. בשנת 2011 הועלה בן דב לדרגת אלוף-משנה ומונה למפקד אגד מילואים 209 ורמ״ט אוגדה 366. בשנת 2013 מונה למפקד בית הספר לתותחנות שדה (מחנה שבטה), ובשנת 2015 מונה למפקד תותחנים פיקודי (מת"פ) בפיקוד דרום. כמפקד, פעל יובל בן דב רבות למען שוויון מגדרי בצה"ל, הן בשילוב נשים במערך הלוחם והן בהתנגדותו להדרת נשים בטקסים צבאיים. במשך כל שירותו הצבאי ליווה אל"ם בן דב מקרוב ובאופן אישי משפחות שכולות של חיל התותחנים. כאלוף-משנה הוא יצא בראש משלחת של קציני צה"ל לסיור במחנות ההשמדה בפולין. כיום פועל כרכז שכבה, מורה לאזרחות ומחנך. בן דב הוא בוגר המכללה לפיקוד ומטה, וכמו כן הוא בעל תואר ראשון במדעי המדינה מאוניברסיטת בר-אילן, ותואר שני מאוניברסיטת חיפה, גם הוא במדעי המדינה. יובל בן דב מתגורר במודיעין, נשוי לעורכת הדין אדוה אלאב ואב ל-4 ילדים. אחותו היא הפסיכולוגית יעל דורון. יהושע בריינר‏, הדרקון מהתותחנים מנסה להתאושש, באתר וואלה, 27 בספטמבר 2008 'לשלב טכנולוגיה מתקדמת עם לחימה מבצעית', באתר ערוץ 7, 24 בנובמבר 2013 יהודה גולן, אתה תותח, אין עליך, באתר מודיעין ניוז, ‏24 ביוני 2014 צה"ל: "במלחמה הבאה נהפוך את מנהרות חמאס למלכודות מוות", באתר ynet, 11 בינואר 2017 טל לב רם, ‏מפקד התותחנים בפיקוד דרום: "צריכים להיות חכמים, לא רק צודקים", באתר מעריב אונליין, 11 באוגוסט 2018 חנן גרינברג, מג"ד שהודח בשל תאונה מבצעית, ישוב לפקד, באתר ynet, 22 בפברואר 2007
מייקל כהן

מייקל דין כהן (באנגלית: Michael Dean Cohen; נולד ב-25 באוגוסט 1966) הוא משפטן יהודי-אמריקאי שעבד כעורך דינו של דונלד טראמפ טרם סיום עבודתו במאי 2018. כהן נולד וגדל בעיירה לורנס שבלונג איילנד, בסמוך לניו יורק, לאם אחות ולאב ניצול השואה שעבד ככירורג. הוא בוגר בית הספר "לורנס וודמיר", וסיים תואר ראשון באמריקן יוניברסיטי ותואר J.D. ב-1991 בבית הספר למשפטים של אוניברסיטת מערב מישיגן. כהן, המורשה כעורך דין במדינת ניו יורק, שירת כסגן נשיא ארגון טראמפ ופרקליט מיוחד לדונלד טראמפ, ולפני כן כיהן כנשיא משותף של חברת "טראמפ אנטרטיינמנט" וכשותף בפירמה "Phillips Nizer". מאז אפריל 2018 הוא נמצא תחת חקירה פלילית בידי התביעה הפדרלית על מגוון נושאים, בהם הונאת בנק ומס, הונאת תקשורת והפרת חוקי מימון בחירות – העולים בחלקם מתשלומים שבוצעו על ידו במסגרת פרשת טראמפ–סטורמי דניאלס. ב-21 באוגוסט באותה שנה חתם כהן על עסקת טיעון עם התביעה של ניו יורק, והודה ב-8 עבירות פדרליות. במסגרת ההסכם הודה כי הפר חוקי מימון בחירות בנוגע לתשלום לשתי נשים, סטורמי דניאלס וקרן מקדוגול, על מנת להשפיע על תוצאות הבחירות לנשיאות ארצות הברית 2016, בהוראת המועמד טראמפ. ב-29 בנובמבר 2018, מייקל כהן הודה באשמה כי הגיש הצהרה שקרית לקונגרס בשנת 2017 לגבי פרויקט נדל״ן אשר יזמה חברת הבנייה של הנשיא טראמפ במוסקבה, רוסיה. ב-12 בדצמבר 2018 נידון מייקל כהן לשלוש שנות מאסר בפועל בגין העבירות אשר הודה בהן. כהן נשוי מאז 1994 ללורה שוסטרמן, ילידת אוקראינה, ולזוג שני ילדים. מדיה וקבצים בנושא מייקל כהן בוויקישיתוף מייקל כהן, ברשת החברתית אקס (טוויטר) מייקל כהן, ברשת החברתית Goodreads מאט אפוצו, הניו יורק טיימס, ה-FBI החרים ממשרדו של עורך הדין של טראמפ מסמכים על דמי השתיקה לשחקניות פורנו, באתר הארץ, 9 באפריל 2018 הניו יורק טיימס, עורך דינו האישי של טראמפ חתם על עסקת טיעון, באתר הארץ, 21 באוגוסט 2018 רויטרס, עסקת טיעון לאיש סודו ועורך דינו לשעבר של הנשיא טראמפ, באתר ynet, 22 באוגוסט 2018 עמרי נחמיאס‏, פרקליטו לשעבר של טראמפ הגיע להסדר טיעון: שילמתי לנשים בהוראתו, באתר וואלה, 21 באוגוסט 2018. "Cohen Pleads Guilty and Details Trump's Involvement in Moscow Tower Project" (באנגלית). נבדק ב-2018-11-30. הניו יורק טיימס, האימפריה האפלה של האיש שעשוי להפיל את טראמפ, באתר TheMarker‏, 8 במאי 2018
CEH

CEH (ראשי תיבות באנגלית של Certified Ethical Hacker, תרגום: האקר אתי מוסמך) היא הסמכה המתקבלת על ידי הוכחת הידע הדרוש להערכת רמת האבטחה של מערכות ממוחשבת, תוך מענה על שאלות הקשורות לטכניקות בדיקות חדירוּת. הקוד של בחינת CEH הוא 312-50. למרות שההסמכה (והקורס) המכונים Version 10 (גרסה 10), המבחן לא השתנה מאז v8, ולכן קוד הבחינה נשאר 312-50. בדיקות חדירות מוזמנות על ידי ארגונים השוכרים מוסמך לפריצה אתית כדי לחדור לרשתות ולמערכות המחשב במטרה למצוא ולתקן פגיעויות אבטחה. ה - EC-Council מציעה עוד הסמכה, המכונה CNDA (אדריכל הגנת רשת מוסמך). אישור זה נועד עבור סוכנויות של ממשלת ארצות הברית וזמין רק לחברים של סוכנויות ממשלתיות מסוימות, כולל כמה קבלנים פרטיים של הממשלה, בעיקר תוך עמידה בהנחיית משרד ההגנה 8570.01-M. "Certified Ethical Hacking v9 (CEH v10) Certification and Training Course" (PDF). www.eccouncil.org. נבדק ב-2016-09-27. "Ethical Hacking, Undergraduate Program, Abertay University". www.abertay.ac.uk. אורכב מ-המקור ב-2016-03-24. נבדק ב-2016-03-28. "Certified Network Defense Architect - EC-Council". eccouncil.org. אורכב מ-המקור ב-2012-06-12.
דניאל חיימוביץ

דניאל חיימוביץ (באנגלית: Daniel Chamovitz; נולד ב-18 באפריל 1963) הוא ביולוג אמריקאי-ישראלי, נשיא אוניברסיטת בן-גוריון בנגב. כיהן כדיקן הפקולטה למדעי החיים באוניברסיטת תל אביב, ומייסד מרכז מן - התוכנית לאבטחת מזון. נולד בארצות הברית בשנת 1963 וגר בה עד סיום לימודיו התיכוניים בשנת 1981. השתתף במכון למדריכי חו"ל. למד באוניברסיטת קולומביה בניו יורק ולאחר מכן באוניברסיטה העברית, תחילה לתואר .B.Sc בביולוגיה, שהשלים בשנת 1986, ובשנת 1993 השלים בה עבודת דוקטורט בגנטיקה. פוסט-דוקטורט עשה באוניברסיטת ייל, שם גילה את קבוצת החלבונים COP9‏ (אנ'). לאחר מכן הצטרף לסגל אוניברסיטת תל אביב. במחקריו השתמש במתודות גנטיות, ביוכימיות, מולקולריות וחישוביות לחקר COP9, תוך שימוש בתודרנית לבנה ובתסיסנית המחקר כמודלים. פרסם מאמרים רבים בכתבי עת מדעיים, שצוטטו למעלה מ-6000 פעמים במאמרים אחרים. מרצה על ביטחון תזונתי. בשנת 2012 פרסם את ספר המדע הפופולרי "צמח - מה הוא יודע?", שדורג בין עשרת ספרי המדע הנמכרים ביותר באמזון בשנת 2012, ושימש כבסיס לקורס אקדמי בשם זה. בשנת 2013 ייסד את התוכנית לאבטחת מזון. באוגוסט 2018 נבחר לנשיא אוניברסיטת בן-גוריון בנגב, וב-1 בינואר 2019 החל לכהן בתפקיד זה. בשנת 2021 זכה בפרס בוני ציון. נשוי לפרופ' שירה ילון-חיימוביץ, ולהם שלושה ילדים. מתגורר בהוד השרון. מדיה וקבצים בנושא דניאל חיימוביץ בוויקישיתוף דניאל חיימוביץ, באתר גוגל סקולר פרופ' דניאל חיימוביץ(הקישור אינו פעיל), פרופיל באתר אוניברסיטת תל אביב נשיא האוניברסיטה, פרופ' דניאל חיימוביץ, באתר אוניברסיטת בן-גוריון בנגב יעל (פרוינד) אברהם, ‏דבר אליי לפרחים, בעיתון מקור ראשון, 23 באפריל 2019 Manna Center Program in Food Safety & Security Danny Chamovitz | Bogrei Machon (באנגלית) Prof. Daniel Chamovitz | The George S. Wise Faculty of Life Sciences, en-lifesci.tau.ac.il (באנגלית) "Daniel Chamovitz". Google Scholar. Dichek, Bernard (5 ספט' 2013). "Into Classrooms, and Beyond". BIOENTREPRENEUR:TRADE SECRETS. nature.com. נבדק ב-8 ביולי 2014. {{cite web}}: (עזרה) Cann, AJ (9 באוקטובר 2013). "What a Plant Knows – MOOC Report". aobblog.com/. Oxford Journals. נבדק ב-8 ביולי 2014. {{cite web}}: (עזרה) שחר אילן, הנשיא הבא של אוניברסיטת בן גוריון - פרופ' דניאל חיימוביץ מאוניברסיטת תל אביב, באתר כלכליסט, 14 באוגוסט 2018
מי זה מי (טלנובלה)

מי זה מי (בספרדית: ¿Quién es quién?) היא טלנובלה אמריקאית מבית טלמונדו בכיכובם של אאוחניו סייר, דנה פאולה, קימברלי דוס ראמוס ולאורה פלורס. פריקו הוא בחור צעיר וטוב לב, שאוהב את החיים ואת חברתו הטובה פלומה בסתר. הוא עובד קשה למחייתו ועוזר בפרנסת משפחתו, שחיה חיים צנועים. לעומתו, לאונרדו הוא גבר קר רוח ועשיר כקורח, שעומד להינשא לאישה שאינו אוהב ושהוריו בחרו עבורו. לכאורה, דבר אינו מקשר בין לאונרדו לפריקו, למעט העובדה שהם דומים זה לזה כמו שתי טיפות מים...היתקלות מקרית אחת בין פריקו ולאונרדו משנה את חייהם לחלוטין. לאונרדו מאבד את זכרונו ומגיע לביתו של פריקו בשל טעות בזיהוי, בעוד פריקו מגיע לאחוזתו המפוארת של לאונרדו. תהפוכות הגורל מביאות כל אחד מהם לחיות את חייו של האחר, ובזמן שפריקו נהנה מהחיים הטובים, לאונרדו מסתגל לביתו החדש ואף מתאהב בפלומה, מושא אהבתו של פריקו.... אאוחניו סייר - פריקו פרננדז \לאנדרו פלמאייר דנה פאולה - פלומה הרננדז קימברלי דוס ראמוס - פרננדה לאורה פלורס - אינס גונזלס ג'ונתן לאסלאס -איגנסיו ביסיליו-קרלוס אספוחר דניאלה וונג - קוני אוקה חינר - יסניה גיירמו קינטניה -צ'מוי סנדרה דסטנבה -פביולה פרננדו קררה - הומברטו גבריאל ולנסואלה -יונתן אתר האינטרנט הרשמי של מי זה מי "מי זה מי", במסד הנתונים הקולנועיים IMDb (באנגלית) "מי זה מי", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
נורסולטן נזרבייב

נורסולטן אבישולי נזרבייב (בקזחית: Нұрсұлтан Әбішұлы Назарбаев; ברוסית: Нурсултан Абишевич Назарбаев; נולד ב-6 ביולי 1940, בצ'מולגן, הרפובליקה הסובייטית הסוציאליסטית הקזחית) הוא פוליטיקאי קזחי אשר היה נשיא קזחסטן הראשון, שכיהן משנת 1989 עד 2019. נזרבייב נולד בעיר צ'מולגן שבמחוז אלמטי. בשנת 1957 הוא התחיל לעבוד בבית החרושת למתכת בעיר קרגנדה, ומספר שנים לאחר מכן החל את פעילותו הציבורית במפלגה הקומוניסטית. הוא התקדם בעבודתו במהירות, וב-1973 התמנה למזכיר מטה המפלגה בבית החרושת. ב-1977 עזב את בית החרושת לטובת תפקיד מזכיר ועדה מחוזית במפלגה של העיר קרגנדה. ב-1979 התמנה למזכיר הוועדה המרכזית של המפלגה של קזחסטן, ב-1984 לראש ועד השרים של קזחסטן ומ-1989 עד 1991 מזכיר ראשון של המפלגה הקומוניסטית של קזחסטן. בשנת 1991 נבחר לנשיאות קזחסטן לארבע שנים, אך האריך את כהונתו עד 1999. בשנת 1999 התקיימו בקזחסטן בחירות, שלדעת משקיפים בינלאומיים חופש הביטוי בהן היה מינימלי, ובהן זכה נזרבייב ב-79% מהקולות. בדצמבר 2005 התקיימו בחירות נוספות, ובהן זכה נזרבייב בלמעלה מ-90% מהקולות. בשנת 2007 זכה נזרבייב ב-88% מהקולות, ובכל 98 המושבים. בתקופת שלטונו העביר נזרבייב את עיר הבירה מאלמטי לאסטנה, והצליח לפתח את קזחסטן לכדי מעצמה כלכלית בינלאומית. גישתו לפיתוח קרובה לגישת סין - משיכת משקיעים זרים וקשרי מסחר עם מדינות אירופה, אך במקביל, דיכוי כל חופש דמוקרטי. בתקופת כהונתו נרצחו שני מנהיגי אופוזיציה בולטים על רקע התנגדותם לנשיא. במישור הבינלאומי נזרבייב נושא את הלפיד של דו-קיום ודו-שיח בין כל הדתות, ומנסה לעזור בקונפליקטים בינלאומיים. בשנת 1998 הוענק לו עיטור אנדריי הקדוש - העיטור הגבוה ביותר ברוסיה. ב-3 באפריל 2011 נבחר בפעם הרביעית לתפקיד הנשיא תוך קבלת 95.5% מקולות הבוחרים והוא נבחר שוב גם ב-2015. במרץ 2019 התפטר מתפקידו. בעקבות כך ביתו דריגה נזרבייבה מונתה ליושבת ראש הפרלמנט. בעקבות פרישתו של נזרבייב מתפקיד הנשיא שונה שם הבירה מאסטנה ל"נורסולטן". בחודש ינואר בשנת 2022, פרצו מהומות בקזחסטן בעקבות עליית מחירי הגז הנוזלי. עם זאת, חלק מהמהומות נבע מחוסר שביעות רצונם של רבים מאזרחי קזחסטן משלטונו של נזרבייב, שבאותה תקופה שימש כיו"ר מועצת הביטחון של קזחסטן. בעקבות האירועים, הודח נזרבייב מתפקידו ב-5 בינואר 2022. קזחסטן, המדינה והדרך, בתרגום לעברית, 2007 מדיה וקבצים בנושא נורסולטן נזרבייב בוויקישיתוף אתר האינטרנט הרשמי של נורסולטן נזרבייב נורסולטן נזרבייב, ברשת החברתית אקס (טוויטר) נורסולטן נזרבייב, ברשת החברתית אינסטגרם נורסולטן נזרבייב, סרטונים בערוץ היוטיוב פז חסדאי‏, מעושרים: הנרי השמיני האסייתי, באתר וואלה, 9 בספטמבר 2013 נורסולטן נזרבייב, באתר אנציקלופדיה בריטניקה (באנגלית) נורסולטן נזרבייב (1940-), דף שער בספרייה הלאומית לאחר 29 שנות שלטון: נשיא קזחסטן פרש מהתפקיד נשיא קזחסטן התפטר במפתיע אחרי 28 שנה, באתר ynet, 19 במרץ 2019 רויטרס, מחאה בקזחסטן: הבירה תיקרא על שם הנשיא, באתר ynet, 21 במרץ 2019
קתרין מונביוט

קתרין מונביוט (באנגלית: Katherine Monbiot;‏ 1964–1997) הייתה ספורטאית אנגלייה שעסקה בענף הורדת הידיים, אלופת העולם בהורדת ידיים לשנת 1993. מונביוט הייתה תזונאית טבעונית שעסקה בניקוי מעיים (אנ'), וכיהנה בתפקיד יו"ר האיגוד הבינלאומי לטיפולי מעיים (The International Colonic Association). כמו כן, עבדה כהידרותרפיסטית בקליניקת הייל בלונדון. בשנת 1993 השתתפה במספר תחרויות להורדת ידיים. באליפות בריטניה שנערכה באילפורד, היא הגיעה למקום שלישי בקטגוריה 60 ק"ג, יד ימין. כמו כן השתתפה באליפות אירופה להורדת ידיים שנערכה בלונדון, וזכתה במקום שני. באוקטובר 1993, השתתפה באליפות העולם להורדת ידיים (אנ') שנערכה באדמונטון, קנדה וזכתה באליפות בקטגוריית משקל 55 ק"ג. בשנת 1997, בגיל 33, החליקה באמבטיה ומתה מפציעה. The Bizarre Leisure Book: From the Alan Whicker Appreciation Society to Zen Archery - a Fun, A-Z Guide to 150 Off-beat Leisure Pursuits, Page 8 1993 WAF World Championships, XlV WAF World Championships, Edmonton Alberta, Canada BRITISH ARMWRESTLING CHAMPIONSHIPS TOP 3 RESULTS, avidhorne-gripmaster.com WORLD ARMWRESTLING FEDERATION RESULTS (1990-1999), THE ARMWRESTLING ARCHIVES, thearmwrestlingarchives.com History of the program, cleanseforhealth.org Emma Cook (20 באוגוסט 1995). "A gut reaction to the nineties". The Guardian. {{cite web}}: (עזרה) Researched by David Horne and assisted by Nick Hall, Mark Cook & Neil Pickup. "BRITISH ARMWRESTLING CHAMPIONSHIPS TOP 3 RESULTS". נבדק ב-6 באוגוסט 2018. {{cite web}}: (עזרה) "EAF EUROPEAN CHAMPIONSHIPS RESULTS (1991-1999)". www.thearmwrestlingarchives.com. נבדק ב-7 באוגוסט 2018. {{cite web}}: (עזרה) באתר רשום שזכתה מקום שני בקטגוריה 80 ק"ג, יד ימין, וזה נראה טעות לאור העובדה שבשאר התחרויות השנה הייתה במשקל נמוך יותר Champion of the world, The Vegan, Winter 1993, Page 4 Obituary Katherine Monbiot, The Vegan, Summer 1997הספד עמ' 6, ידיעה על מותה עמ' 7 "1993 WAF World Championships". The Canadian Arm wrestling Federation. אורכב מ-המקור ב-2018-07-25. נבדק ב-6 באוגוסט 2018. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קתרין מונביוט".
כינוי מקור

כינוי מקור הוא סוג של זכות קניין רוחני על שמות של מוצרים שקשורים לשם גאוגרפי של חבל ארץ, אזור או מדינה, הכלול בשמו של מוצר, ובא ללמד שמקורו שם ושאיכותו או תכונותיו הן בעיקרן פרי אותה סביבה גאוגרפית, טבעה ואנשיה. בכינוי מקור, לא די בקשר גאוגרפי לאזור מסוים, אלא ישנה דרישה נוספת – שהאיכויות של המוצר הן תוצאה של מאפייני אותו אזור גאוגרפי – למשל תנאי אקלים, מים, חלב, גפנים, מיומנויות ומסורת של היצרנים באותו אזור. לא משנה מהו גודלו של האזור. דוגמה מוכרת היא "שמפניה" ליין מבעבע שמיוצר בחבל שמפניה, וגבינת פרמז'ן, מחבל פרמה באיטליה. "הסדר ליסבון" הוא אמנה בינלאומית שנועדה לתת למדינות החתומות באמנה הגנה מוגברת לכינויי מקור. ההסדר בא להבטיח הגנה לכינויי מקור מפני חיקוי או גזילה, גם אם השימוש הבלתי מורשה בכינוי איננו כרוך בהטעיה. הסדר זה שונה מהסדרים ואמנות קודמות, בקשר לסימני מסחר: אמנת פריז בדבר הקניין התעשייתי (1883) והסדר מדריד בדבר מניעת ציוני מוצא כוזבים/מטעים (1891). הסדר ליסבון חל על כינוי מקור אשר מוגדר בחוק כאמור לעיל. באמנת פריז, שהסדירה בין היתר היבטים של סימני מסחר, לא הייתה התייחסות והגדרה לכינוי מקור וציון המוצא. הסדר מדריד לא הגדיר מהו ציון המוצא ולא הסביר מה הכוונה בכך. הוא קבע כי ציון מדינה או חבל ארץ במדינה הוא מקום המוצא של מוצר מסוים. הסדר מדריד, וההתייחסות בו לציון מוצא, אינו דורש שלמוצר יהיו תכונות מיוחדות ו/או דרישות מיוחדות לאזור המוצא. הוראות הסדר מדריד מצאו ביטוי בפקודת סימני הסחורות, אשר התייחסה לציוני מוצא ולא לכינויי מקור, ולמעט שני חריגים, האיסור לפי פקודה זו מתייחס לגבי ציון מוצא כוזב, מצב שבו הציון עלול להטעות את הציבור בקשר למקור המוצא (החריגים הם ביחס לפרי הדר וליין). הטכניקה של ההגנה, כפי שנקבעה באמנה, שונה מטכניקות רגילות, ולפיה יש לכל מדינה אפשרות לקבוע לעצמה את ההגנה על האזורים הגאוגרפיים בתחומה, כלומר כל מדינה לעצמה וליצרנים שלה, מחליטה על ההגנה. בשעה שמדינה הסדירה את נושא ההגנה הגאוגרפית על הייצור, אזי המדינה (להבדיל מבעל הזכות היכול להשתמש בכינויי המקור) פונה למשרד הבינלאומי אשר נקבע לפי הסדר ליסבון – WIPO – הארגון העולמי לקניין רוחני של האו"ם היושב בז'נבה. נכון למאי 2015 היו חתומות באמנה 30 מדינות. בישראל מבוססת ההגנה על חוק הגנת כינויי מקור וציונים גאוגרפיים, משנת 1965. החוק מיישם בישראל את הסדר ליסבון. ישראל הצטרפה להסדר זה בשנות השישים, בעיקר כדי להגן על אזור מסוים אחד – JAFFA. כינוי מקור זה היה הכינוי הישראלי היחיד מתוך 650 כינויים מוגנים במשך יותר מחמישים שנה. בשנת 2020 רשמה המועצה האזורית מטה יהודה את הכינוי "יהודה" ככינוי מקור ליינות המיוצרים בשטחה, לצד חמישה כינויי מקור נוספים. מעמד גאוגרפי מוגן מדיה וקבצים בנושא כינוי מקור בוויקישיתוף חוק הגנת כינויי מקור וציונים גאוגרפיים, תשכ"ה-1965, ספר החוקים הפתוח, באתר ויקיטקסט חוק הגנת כינויי מקור וציונים גאוגרפיים, תשכ"ה-1965 נרשמו שישה כינויי מקור בישראל על שם המועצה האזורית של מטה יהודה, באתר רשות הפטנטים, 31 באוגוסט 2020